《孝宗皇帝挽词》
宋代·李祥

授受唐虞盛，羹墙极继承。
诚身唯业业，子道每烝烝。
寰海双亲养，通丧上圣能。
独高惟孝德，万古仰徽称。

作者简介：（1128—1201）常州无锡人，字元德。孝宗隆兴元年进士。为钱塘簿。历太学博士，累迁国子祭酒。丞相赵汝愚以言去国，祥上疏争之。除湖南转运副使，寻为言者劾罢，以直龙图阁致仕。卒谥肃简。